આ વખતે તમે સિંહદર્શન માટે દેવળીયા જાઓ તો બન શકે કે જિપ્સીમાં તમારી સાથે જંગલ અને વન્યજીવની જાણકારી આપનાર ગાઈડ તરીકે તમે કોઇ મહિલાને જૂઓ! ગીરમાં પ્રવાસીઓને સિંહદર્શન કરાવવા માટે પહેલીવાર મહિલા ટૂરિસ્ટ ગાઇડની ભરતી કરવામાં આવી છે. 16મી ઓક્ટોબરે ગીરનું જંગલ સહેલાણીઓ માટે ખૂલ્લું મૂકાયા બાદ વનવિભાગે 50 નવા ટુરિસ્ટ ગાઇડની ભરતી કરી છે, જે પૈકી 25 ગાઇડ મહિલાઓ છે. આ મહિલા ગાઇડ ગીર વિસ્તારની જ છે અને તે વિસ્તારના ભૂપૃષ્ઠ અને વન્યજીવનથી માહિતગાર છે.